ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీల వద్ద అందుబాటులో 171.67 కోట్లకు పైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 11.73 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ గత ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,71,67,66,220
|
|
అందుబాటులోని నిల్వలు
|
|
11,73,17,451
171.67 కోట్లకు పైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి.
రాష్ట్రాలు, కేంద్ర పాలిత ప్రాంతాల వద్ద 11.73 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.
మానవ వనరుల అభివృద్ధి మంత్రిత్వ శాఖ
గ్లోబల్ మొబిలిటీ ఆఫ్ ఇండియన్ వర్క్ఫోర్స్ - రోల్ ఆఫ్ ఇండియన్ డయాస్పోరా అనే అంశంపై ప్లీనరీ సెషన్లో ప్రసంగించిన శ్రీ ధర్మేంద్ర ప్రధాన్
ప్రపంచ కుటుంబానికి సేవ చేసే భారతదేశ సామర్థ్యాన్ని సుస్థిరం చేయాలని శ్రీ ధర్మేంద్ర ప్రధాన్ డయాస్పోరాకు పిలుపునిచ్చారు
ముఖ్యాంశాలు:
17వ ప్రవాసీ భారతీయ దివస్ కన్వెన్షన్ మధ్యప్రదేశ్ ప్రభుత్వం భాగస్వామ్యంతో జనవరి 08 నుండి జనవరి 10 వరకూ ఇండోర్లో నిర్వహించబడుతోంది.
17వ ప్రవాసీ భారతీయ దివస్ 2023లో 'భారత శ్రామిక శక్తి యొక్క గ్లోబల్ మొబిలిటీని ప్రారంభించడం - భారతీయ డయాస్పోరా పాత్ర' అనే అంశంపై కేంద్ర విద్య మరియు నైపుణ్యాభివృద్ధి & వ్యవస్థాపకత మంత్రి శ్రీ ధర్మేంద్ర ప్రధాన్ ఈరోజు ప్లీనరీ సెషన్లో ప్రసంగించారు.
సభను ఉద్దేశించి శ్రీ ప్రధాన్ మాట్లాడుతూ, మన డయాస్పోరా భారతదేశ నాగరికతలో అంతర్భాగమని మరియు దాని గొప్ప ప్రయాణంలో ముఖ్యమైన పాత్ర పోషించిందని అన్నారు. భారతదేశ శ్రామిక శక్తి సామర్థ్యాన్ని మరియు చలనశీలతను పెంపొందించడంలో మరియు మానవాళికి సేవ చేయడానికి ఒక కొత్త భారతీయ నమూనాను రూపొందించడంలో ప్రవాసుల పాత్ర గురించి ఆయన మాట్లాడారు.
ఎన్ఈపి 2020 మరియు కొత్త నైపుణ్యం విధానం గురించి మాట్లాడుతూ, సామర్థ్యాలను పెంపొందించడంపై దృష్టి సారించే బహుళ ఎంట్రీ-ఎగ్జిట్ మరియు స్కిల్లింగ్ మార్గాలతో కూడిన సౌకర్యవంతమైన మోడల్ను మేము రూపొందిస్తున్నామని ఆయన అన్నారు. భారతీయ శ్రామిక శక్తి కష్టపడి పనిచేసేది, నిజాయితీ మరియు బాధ్యతగలదని ఆయన అన్నారు. నైపుణ్యం కలిగిన మానవ వనరుల ప్రపంచ కేంద్రంగా భారతదేశం ఆవిర్భవించగలదన్నారు.
సాంకేతికత కొత్త అవకాశాలను సృష్టిస్తోందని ఆయన అన్నారు. ప్రధాన మంత్రి శ్రీ నరేంద్ర మోదీ ప్రవాస భారతీయులపై చాలా విశ్వాసం ఉంచారని మన 32 మిలియన్ల మంది బలమైన భారతీయ ప్రవాసులు తమ నైపుణ్యం మరియు అనుభవాలను ప్రపంచ కుటుంబానికి సేవ చేయడానికి భారతదేశ సామర్థ్యాన్ని సుస్థిరం చేయడానికి ఉపయోగిస్తారని ఆయన విశ్వాసం వ్యక్తం చేశారు.
అనంతరం మారిషస్ & కువైట్లోని ప్రముఖులైన భారతీయ ప్రవాసులతో శ్రీ ప్రధాన్ సంభాషించారు. భారతీయ సంస్కృతి, ఆధ్యాత్మికత, వారసత్వం గురించి యువతకు అవగాహన కల్పించేందుకు వారి సూచనలను ఆయన అభినందించారు. ఎన్ఈపీ 2020 ఆధునిక దృక్పథంతో భారతీయతలో పాతుకుపోయిన విద్యపై ఎలా దృష్టి సారిస్తుందన్న అంశంపై మంత్రి మాట్లాడారు.
ప్రవాసీ భారతీయ దివస్  కన్వెన్షన్ భారత ప్రభుత్వం యొక్క ప్రధాన కార్యక్రమం. ఇది విదేశీ భారతీయులతో నిమగ్నమవ్వడానికి మరియు కనెక్ట్ అవ్వడానికి మరియు డయాస్పోరా ఒకరితో ఒకరు సంభాషించడానికి ఒక ముఖ్యమైన వేదికను అందిస్తుంది. 17వ ప్రవాసీ భారతీయ దివస్ కన్వెన్షన్ మధ్యప్రదేశ్ ప్రభుత్వం భాగస్వామ్యంతో 08-10 జనవరి 2023 వరకు ఇండోర్లో నిర్వహించబడుతోంది. ఈ పిబిడి కన్వెన్షన్ యొక్క థీమ్ "డయాస్పోరా: అమృత్ కాల్లో భారతదేశం యొక్క పురోగతికి విశ్వసనీయ భాగస్వాములు". దాదాపు 70 దేశాల నుండి 3,500 మంది ప్రవాస సభ్యులు పిబిడి కన్వెన్షన్కు నమోదు చేసుకున్నారు.
గిరిజన వ్యవహారాల మంత్రిత్వ శాఖ
రాష్ట్రాలు సవరించిన ఎం.ఎస్.పి. తో ఎం.ఎఫ్.పి సేకరణను చేపట్టడంతో గిరిజనుల ఆదాయం పెరుగుతోంది.
కోవిడ్-19 మహమ్మారి తరువాత పేదలు మరియు అట్టడుగు వర్గాల ప్రజలుకు చేయూతగా కేంద్ర ప్రభుత్వం తన ప్రయత్నాలను కొనసాగిస్తున్నందున రాష్ట్రాల నుండి ప్రోత్సాహకరమైన సానుకూల స్పందన లభిస్తోంది.
గిరిజన ప్రజలకు సంబంధించినంతవరకు, ఆర్టికల్ 275  గ్రాంట్ల కింద నిధులను సమకూర్చడం ద్వారా ఎమ్.ఎఫ్.పి. కోసం ఎమ్.ఎస్.పి. ని సమర్థవంతంగా అమలు చేయడానికి ప్రణాళికలు వేయాలని, గిరిజన వ్యవహారాల మంత్రిత్వ శాఖ ఆధ్వర్యంలోని ట్రైఫెడ్ రాష్ట్ర ప్రభుత్వాలకు సూచించింది. వన్ ధన్ విలువ చేరిక కార్యకలాపాలకు మద్దతు ఇవ్వడం ద్వారా వారికి స్వల్ప వ్యవధిలో వెంటనే ఆదాయం చేకూరడంతో పాటు నిరంతర జీవనోపాధి లభిస్తుంది.
ఈ సలహాకు అద్భుతమైన సానుకూల లభించింది. ఈ పథకం కింద 17 రాష్ట్రాలు సేకరణను ప్రారంభించాయి. ఇంతవరకు సుమారు 50 కోట్ల రూపాయల మేర ఎమ్.ఎఫ్.పి.లను సేకరించాయి. ఈ ప్రయత్నాల వల్ల, 7 రాష్ట్రాల్లోని ప్రైవేట్ ఏజెన్సీలు ఎం.ఎస్.పి. కంటే ఎక్కువ ధరలకు 400 కోట్ల రూపాయలకు పైగా విలువైన ఎమ్.ఎఫ్.పి. లను సేకరించాయి.
గిరిజన వ్యవహారాల మంత్రిత్వ శాఖ ఎం.ఎస్.పి. చర్యలను సకాలంలో ప్రకటించడం, ఎం.ఎస్.పి. లలో చేసిన సవరణలు, మరియు ట్రైఫెడ్ యొక్క సమిష్టి కృషి ఫలితంగా, గిరిజనులకు మార్కెట్లో ఎం.ఎస్.పి. కంటే ఎక్కువ రేటుతో అధిక విలువ లభించింది.
వీటికి అదనంగా, 6 రాష్ట్రాలు ఈ పథకం కింద ఎం.ఎఫ్.పి.ల సేకరణ కోసం వి.డి.వి.కె. కు నిధులను బదిలీ చేశాయి. ఈ విధానం ద్వారా 4.03 కోట్ల రూపాయల మేర సేకరణ జరిగింది. కోవిడ్ ఉపశమనం కోసం ఆర్టికల్ 275  కింద చర్యలు చేపట్టడానికి 7 రాష్ట్రాలు తమ రాష్ట్ర ప్రణాళికలను సిద్ధం చేశాయి. నిధుల ఆమోదం మరియు మంజూరు కోసం త్వరలో ప్రణాళికలను మంత్రిత్వ శాఖకు సమర్పించనున్నాయి.
గతంలో, గిరిజన వ్యవహారాల మంత్రిత్వ శాఖ ఈ విభాగానికి సహాయపడాలనే ఉద్దేశ్యంతో కొన్ని చర్యలు ప్రకటించింది. ఎందుకంటే గిరిజనుల ఆదాయంలో ఎక్కువ భాగం చిన్న అటవీ ఉత్పత్తులకు సంబంధించిన కార్యకలాపాల నుండే వస్తుంది. ఈ కార్యకలాపాలు కూడా సాధారణంగా ఏప్రిల్ - జూన్ నెలల మధ్య కాలంలోనే ఎక్కువగా ఉంటాయి. అటవీ ఉత్పత్తులను సేకరించేవారికి ఎం.ఎస్.పి.ని అందించడంకోసం మరియు అదనపు విలువను జోడించడానికీ, గిరిజన బృందాలు, క్లస్టర్ల ద్వారా సరైన మార్కెటింగ్ను కల్పించడం కోసం రూపొందించిన " కనీస మద్దతు ధర  మరియు ఎం.ఎఫ్.పి. లకు వేల్యూ చైన్ అభివృద్ధి చేయడం ద్వారా చిన్న అటవీఉత్పత్తులు  లకు మార్కెటింగ్ యంత్రాంగం" అనే పధకానికి మంత్రిత్వశాఖ ఇప్పటికే మార్గదర్శకాలను ఆమోదించింది.
2020 మే 1వ తేదీన, కేంద్ర ప్రభుత్వం 50 ఎం.ఎఫ్.పి.ల కోసం సవరించిన ఎం.ఎస్.పి. జాబితాను విడుదల చేసింది. వీటిలో చాలా వరకు ఎమ్.ఎఫ్.పి. ల ధరలను 30 నుండి 90 శాతం మేర పెంచడం జరిగింది. తద్వారా ఇది గిరిజన సేకరణదారులకు ప్రయోజనం చేకూర్చి పెట్టింది. వీటికి అదనంగా, మరో 23 వస్తువులను ఈ పధకం కింద ఎం.ఎఫ్.పి.లుగా చేర్చారు. వీటిలో ఈశాన్య రాష్ట్రాలకు చెందిన గిరిజన ప్రజలు సేకరించే వ్యవసాయం మరియు ఉద్యాన ఉత్పత్తులు ఉన్నాయి.
చిన్న అటవీ ఉత్పత్తుల కనీస మద్దతు ధర పధకం కింద తీసుకున్న చర్యల ఫలితంగా కనీస మద్దతు ధర కింద చేర్చిన మొత్తం ఎం.ఎఫ్.పి. ల సంఖ్య 73 కు చేరింది. ఇది, అన్ని రాష్ట్రాలలో చిన్న అటవీ ఉత్పత్తులను సేకరించడానికి అవసరమైన వేగం పుంజుకోడానికి దోహదపడుతుందని భావిస్తున్నారు. రాష్ట్ర ప్రభుత్వాల నుండి తగిన ప్రతిస్పందన కోసం ట్రైఫెడ్ చేస్తున్న కృషి బాధిత గిరిజన ప్రజల పరిస్థితిని మెరుగుపరుస్తాయి.
ఆరోగ్య, కుటుంబ సంక్షేమ మంత్రిత్వ శాఖ
మరో కీలకమైన మైలురాయి చేరిన భారత్; మొత్తం కేసుల్లో చికిత్సలో ఉన్నవారు 2% లోపే
23 రోజులుగా రోజువారీ మరణాలు 300 లోపు
10 రోజులుగా రోజువారీ కొత్త కేసులు 20,000 లోపు
భారతదేశంలో రోజువారీ కొత్త కోవిడ్ కేసుల తగ్గుదల స్థిరంగా కొనసాగుతోంది. దీంతో చికిత్సలో ఉన్నవారి సంఖ్య కూడా క్రమంగా తగ్గుతూ వస్తోంది. మొదటి సారిగా దేశంలో నమోదైన మొత్తం పాజిటివ్ కేసులలో చికిత్స పొందుతున్న వారి వాటా 2 శాతం కంటే తగ్గి 1.98% గా నమోదైంది.
గడిచిన 24 గంటలలో కొత్తగా 15,144 పాజిటివ్ కేసులు నమోదయ్యాయి. ప్రస్తుతం దేశవ్యాప్తంగా చికిత్సలో ఉన్న పాజిటివ్ కేసుల సంఖ్య 2,08,826 కి చేరింది. రోజూ వస్తున్న కొత్త కేసులు గత 10 రోజులుగా 20 వేలలోపే ఉంటున్నాయి.
గత 24 గంటలలో చికిత్సపొందుతున్నవారి సంఖ్యలో మార్పును ఈ అంకెలు తెలియజేస్తున్నాయి. కేరళలో గత 24 గంటలలో అత్యధికంగా 922 కేసులు నమోదు కాగా మధ్య ప్రదేశ్ లో గరిష్టంగా 433 కేసులతో ప్రతికూల మార్పు నమోదైంది.
గడిచి9న 24 గంటలలో 17,170 మంది కొత్తగా కోవిడ్ నుంచి కోలుకున్నారు. మొత్తం పాజిటివ్ కేసులలో ఇప్పటిదాకా కోలుకున్నవారి వాటా 96.58% అయింది. మొత్తం కోలుకున్నవారి సంఖ్య 1,01,96,885. ఈ సంఖ్య చికిత్సలో ఉన్నవారికంటే 99,88,059 అదనం. అంటే 48.83 రెట్లు అధికం. కొత్తగా కోలుకున్నవారిలో 80.53% మంది పది రాష్ట్రాలకు చెందినవారే. కేరళలో అత్యధికంగా 5,011 మంది కోలుకోగా మహారాష్ట్రలో 3,039 మంది, ఉత్తరప్రదేశ్ లో 930 మంది కోవిడ్ నుంచి బైటపడ్డారు.
కొత్తగా గత 24 గంటలలో నమోదైన కేసులలో 81% మంది 8 రాష్ట్రాలు, కేంద్రపాలిత ప్రాంతాలకు చెందినవారు. కేరళలో అత్యధికంగా 5,960 కొత్త కేసులు రాగా ఆ తరువాత స్థానంలో ఉన్న మహారాష్ట్రలో 2910 కేసులు, తమిళనాడులో 610 కేసులు వచ్చాయి.
భారత్ లో రోజువారీ మరణాలు కూడా బాగా తగ్గుముఖం పట్టాయి. గడిచిన 23 రోజులుగా సగటున రోజుకు 300 లోపు మరణాలు నమోదవుతున్నాయి.
గత 24 గంటలలో 181 మంది కోవిడ్ బాధితులు మరణించగా, వారిలో ఆరు రాష్ట్రాలు, కేంద్రపాలిత ప్రాంతాలలో 66.3% మంది మరణించారు. మహారాష్ట్రలో అత్యధికంగా 52 మరణాలు, కేరళలో 27, పశ్చిమ బెంగాల్ లో 15 మరణాలు నమోదయ్యాయి.
సాంఘిక న్యాయం, మరియు సాధికారత మంత్రిత్వ శాఖ
తెలుగు రాష్ట్రాలలో మిగిలి ఉన్న ఎస్సి, ఎస్టి ఉద్యోగ ఖాళీలను సమీక్షించిన సామాజిక న్యాయం మరియు సాధికారిత శాఖ సహాయ మంత్రి శ్రీ రామ్దాస్ అఠావలే
తెలుగు రాష్ట్రాలైన తెలంగాణ, ఆంధ్ర ప్రదేశ్ లలో వివిధ సంస్థలలో ఎస్సి, ఎస్టి ఉద్యోగ ఖాళీల అంశాన్ని సామాజిక న్యాయం మరియు సాధికారిత శాఖ సహాయ మంత్రి శ్రీ రామ్దాస్ అఠావలే సమీక్షించారు. ఇందుకోసం ఆయన గురువారం హైదరాబాద్ లో ఒక సమావేశాన్ని నిర్వహించారు. రెండు రాష్ట్రాలలోని వస్తువులు మరియు సేవల పన్ను , ఆదాయపు పన్ను, భారత్ పెట్రోలియమ్ కార్పొరేషన్ లిమిటెడ్, మిథాని, ఇసిఐఎల్, భారత్ సంచార్ నిగమ్ లిమిటెడ్, దక్షిణ మధ్య రైల్వే, తెలంగాణ రాష్ట్ర పోలీస్ విభాగం, ఎజి ఆఫీసు తదితర కార్యాలయాలలో ఎస్సి, ఎస్టి ఉద్యోగ ఖాళీలు ఈ సందర్భంగా పరిశీలనకు వచ్చాయి. రిజర్వుడు కేటగిరీలలో ఖాళీలు వీలైనంత త్వరలో భర్తీ అయ్యేటట్లు శ్రద్ధ తీసుకోవాలని అధికారులను మంత్రి ఆదేశించారు. పదోన్నతులలో రిజర్వేషన్ల అంశంపై సర్వోన్నత న్యాయ స్థానం రూలింగ్ నేపథ్యంలో ఈ అంశాన్ని రాష్ట్రపతికి తమ మంత్రిత్వ శాఖ నివేదించనున్నట్లు శ్రీ అఠావలే తెలిపారు.
కులతత్వాన్ని అంతం చేసే ప్రయత్నాలలో భాగంగా కులాంతర వివాహాలను ప్రోత్సహించాలని ప్రభుత్వం కృషి చేస్తోందని, ఆ తరహా పెళ్ళిళ్ళు చేసుకొన్నవారికి రూ. 2,50,000 ప్రోత్సాహకంగా అందిస్తోందని మంత్రి వివరించారు. దేశంలో వేరు వేరు ప్రాంతాలలో దళితులపై దాడులు జరగడం దురదృష్టకరమని మంత్రి అన్నారు. దళితుల పట్ల సమాజ వైఖరిలో మరింత మార్పు చోటుచేసుకోవలసిన అవసరం ఉన్నదని ఆయన పేర్కొన్నారు.
ఒబిసి కమిషన్కు రాజ్యాంగ హోదాను మంజూరు చేసేందుకు కేంద్రం కట్టుబడి ఉన్నట్లు శ్రీ అఠావలే చెప్పారు. సంబంధిత బిల్లును లోక్ సభ ఆమోదించిందని, రాజ్య సభ లో దీనికి సవరణలను ప్రతిపాదించారని ఆయన అన్నారు. ఈ బిల్లును తిరిగి లోక్ సభ పరిశీలనకు పంపారని మంత్రి వివరించారు.
2011 సంవత్సర జన గణణ ప్రకారం దేశంలో 2.68 కోట్ల మందికి పైగా దివ్యాంగులు ఉన్నట్లు మంత్రి చెప్పారు. గత మూడున్నర సంవత్సర ఏళ్ళలో 6000 శిబిరాలను నిర్వహించి, రూ. 330 కోట్ల ఖర్చుతో 7 లక్షల మందికి వీల్ ఛైర్ లు, వినికిడి పరికరాలు, కృత్రిమ అవయవాల వంటి సహాయక ఉపకరణాలను అందించినట్లు ఆయన తెలిపారు.
మానవ వనరుల అభివృద్ధి మంత్రిత్వ శాఖ
'నేషనల్ బాల్ భవన్'పై కేంద్ర విద్యాశాఖ మంత్రి సమీక్ష
పిల్లల్లో సృజనాత్మకత పెంచడానికి జాతీయ స్థాయి పురస్కారాన్ని నేషనల్ బాల్ భవన్ ప్రారంభించాలి: శ్రీ రమేష్ పోఖ్రియాల్
కేంద్ర విద్యాశాఖ మంత్రి శ్రీ రమేష్ పోఖ్రియాల్, 'నేషనల్ బాల్ భవన్' పై సమీక్ష నిర్వహించారు. కేంద్ర విద్యాశాఖ, నేషనల్ బాల్ భవన్ అధికారులు ఈ సమావేశంలో పాల్గొన్నారు.
నేషనల్ బాల్ భవన్ చేపట్టిన వివిధ కార్యక్రమాలపై మంత్రి సమీక్షించారు. కార్యకలాపాలను వేగవంతం చేయాలని అధికారులను ఆదేశించారు. ఎన్బీబీ గత రెండేళ్ల ప్రగతి, ప్రస్తుత సభ్యుల వివరాలు, శిక్షణ కార్యక్రమాలపైనా ఆరా తీశారు. విద్యార్థుల కోసం సాంస్కృతిక మార్పిడి కార్యక్రమాలను వెబినార్ల ద్వారా చేపట్టాలని, దీనివల్ల దేశంలోని వివిధ సంస్కృతులను అర్ధం చేసుకుంటారని సూచించారు. ఎన్బీబీ కార్యక్రమాలను అంతర్జాతీయ వేదికలపైకి తీసుకెళ్లేందుకు ఏం చేయాలో ఆలోచించాలని అధికారులను శ్రీ పోఖ్రియాల్ కోరారు.
చిన్నారులు వివిధ సృజనాత్మక కార్యక్రమాలు నేర్చుకోవడానికి నేషనల్ బాల్ భవన్ ఒక మంచి వేదికని, ప్రాంతీయ కేంద్రాలకు కూడా కార్యకలాపాలను విస్తరిస్తే మరింత మంది విద్యార్థులకు లాభదాయకంగా ఉంటుందని కేంద్ర మంత్రి చెప్పారు. పిల్లల్లో సృజనాత్మకత పెంచడానికి జాతీయ స్థాయి పురస్కారాన్ని నేషనల్ బాల్ భవన్ ప్రారంభించాలన్న రమేష్ పోఖ్రియాల్, ఆ దిశగా ప్రణాళిక సిద్ధం చేయాలని అధికారులను ఆదేశించారు.
నేషనల్ బాల్ భవన్లోని ఖాళీలపైనా సమీక్షించిన కేంద్ర మంత్రి, భర్తీ ప్రక్రియను వేగవంతం చేయాలని చెప్పారు.
ప్రధాన మంత్రి కార్యాలయం
ఉత్తరప్రదేశ్ రాష్ట్ర దినోత్సవం సందర్భంగా, ఆ రాష్ట్ర ప్రజలకు శుభాకాంక్షలు తెలియజేసిన - ప్రధానమంత్రి
ఉత్తరప్రదేశ్ రాష్ట్ర దినోత్సవం సందర్భంగా, ప్రధానమంత్రి శ్రీ నరేంద్రమోదీ, ఆ రాష్ట్ర ప్రజలకు సుభాకాంక్షలు తెలియజేశారు.
ప్రధానమంత్రి, ఈ మేరకు, సామాజిక మాధ్యమం ద్వారా ఒక ట్వీట్ చేస్తూ, "ఉత్తర ప్రదేశ్ అవతరణ దినోత్సవం రోజున, రాష్ట్ర ప్రజలందరికీ హృదయపూర్వక శుభాకాంక్షలు. ఉత్తమ త్యాగం, చిత్తశుద్ధి, సంప్రదాయం, సంస్కృతిలతో కూడిన పవిత్ర భూమిగా పేరు గాంచిన ఈ రాష్ట్రం, ఈ రోజున ఒక స్వావలంబన భారతదేశాన్ని నిర్మించడంలో ముఖ్యమైన పాత్ర పోషిస్తోంది. సర్వతోముఖాభివృద్ధి సాధించే విధంగా, ఈ రాష్ట్రం, నూతన శిఖరాలను చేరుకోవాలని నేను కోరుకుంటున్నాను." అని పేర్కొన్నారు.
ప్రధాన మంత్రి కార్యాలయం
భారతదేశం లో గ్రామాల లోని మనసుపరిపాలన తాలూకు ప్రయాసల లో సాంకేతిక విజ్ఞానం యొక్క శక్తి ని ప్రజల సంక్షేమానికై వినియోగించుకోవడం అనేది కీలకం గా ఉంది: ప్రధాన మంత్రి
భారతదేశం లో గ్రామాల లోని మన సుపరిపాలన సంబంధి ప్రయాసల లో సాంకేతిక విజ్ఞానం యొక్క శక్తి ని ప్రజల సంక్షేమానికై వినియోగించుకోవడం అనేది కీలకం గా ఉంది అని ప్రధాన మంత్రి శ్రీ నరేంద్ర మోదీ అన్నారు. చాలా చక్కనైన ఫలితాల ను అందించినటువంటి స్వామిత్వ పథకాన్ని దీనికి ఒక ఉదాహరణ గా శ్రీ నరేంద్ర మోదీ ప్రస్తావించారు.
MyGovIndia చేసిన ఒక ట్వీట్ కు ప్రధాన మంత్రి ప్రత్యుత్తరాన్ని ఇస్తూ,
‘‘భారతదేశం లో గ్రామాల లోని మన సుపరిపాలన ప్రయాసల లో సాంకేతిక విజ్ఞానం యొక్క శక్తి ని ప్రజల సంక్షేమం కోసం వినియోగించుకోవడం అనేది కీలకం గా ఉంది. గొప్ప ఫలితాల ను అందించిన స్వామిత్వ పథకం దీనికి ఒక ఉదాహరణ గా నిలుస్తోంది.’’ అని పేర్కొన్నారు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
నీటి శుద్ధి తదితర టెక్నాలజీలమీద దృష్టి పెట్టే ఎం ఎస్ ఎం ఇ ఉత్పత్తుల మీద వెబినార్
ఆధునికంగా అభివృద్ధి పరచిన కోవిడ్ సంబంధ టెక్నాలజీల మీద, ప్రత్యేకంగా నీటిని శుద్ధి చేసే టెక్నాలజీలమీద శుక్రవారం నాడు ఒక వెబినార్ జరిగింది. ఇందులో సిఎస్ ఐ ఆర్- సి ఎం ఇ ఆర్ ఐ డైరెక్టర్ ప్రొఫెసర్ హరీష్ హిరాణి, పాట్నాకు చెందిన ఎం ఎస్ ఎం ఇ -డిఐ డైరెక్టర్ శ్రీ విశ్వమోహన్ ఝా ప్రధాన ప్రసంగాలు చేశారు. ఎం ఎస్ ఎం ఇ కిందికి వచ్చే పరిశ్రమలు, ఔత్సాహిక పారిశ్రామిక వేత్తలు తాజా సాంకేతిక పరిజ్ఞానం పట్క అవగాహన పెంచుకోవటం ఈ వెబినార్ ప్రధాన లక్ష్యం. దీని ద్వారా పూర్తి స్థాయిలో ఇంజనీరింగ్ సొల్యూషన్స్ అందిస్తూ, సిఎస్ ఐ ఆర్- సి ఎం ఇ ఆర్ ఐ దగ్గర అందుబాటులో ఉన్న సౌకర్యాల గురించి అవగాహన కల్పించటం ధ్యేయంగా పెట్టుకున్నారు.
సిఎస్ ఐ ఆర్- సి ఎం ఇ ఆర్ ఐ రూపొందించి అందుబాటులో ఉంచిన టెక్నాలజీల గురించి ప్రొఫెసర్ హీర్వాణి సవివరంగా, అత్యంత విశ్లేషణాత్మకంగా తెలియజేశారు. స్థానిక ప్రతిభను ఎక్కువగా వాడుకోవటం మీద ప్రధానంగా దృష్టి సారించాలని నాయన ఈ సందర్భంగా కోరారు. అప్పుడే భారత్ పెరుగుతున్న సాంకేతిక పరిజ్ఞానాన్ని, ఉత్పత్తికి ఉన్న డిమాండ్ ను అత్యంత సమర్థంగా సక్రమంగా వాడుకోగలుగుతుందన్నారు. సుస్థిరతా సాధనకు, స్థానిక మానవ వనరుల వినియోగానికి ఇది ఉపయోగపడుతుందని, ప్రాంతీయ సమస్యలకు అనువైన సామాజిక-ఆర్థిక పరిష్కారాలు కనుగొనగలుగుతుందని అన్నారు. ఒక క్రమపద్ధతిలో రూపొందించుకున్న ఆలోచనా విధానంతో ప్రాంతీయ వైవిధ్యం సాధించటానికి బలమైన పునాదులు పడతాయని అభిప్రాయపడ్దారు.
రోజువారీ వ్యర్థాల నిర్వహణకు ఇప్పుడు డిస్పోజబుల్ మాస్కులు తోడవటం అధికారులకు పెద్ద సవాలుగా మారిందని అన్నారు. దీనికి ప్లాస్మా ఆర్క్ మెడికల్ వేస్ట్ డిస్పోసబుల్ సిస్టమ్ బాగా సహాయకారి అవుతుందన్నారు. ఆస్పత్రులలో రక్షణకు పనికొచ్చే రోబోటిక్ పరికరం, తాకాల్సిన అవసరం లేని సబ్బు, నీరు అందించే పరికరం, బాటరీ సాయంతో ఇన్ఫెక్షన్ ను నివారించే స్ప్రేయర్, గాఢ ఆక్సిజెన్ తో వచ్చేయాంత్రిక వెంటిలేటర్ ఈ సందర్భంగా అక్కడ ప్రదర్శించారు. ఎం ఎస్ ఎమ్ ఇ రంగం ఇలాంటి ఉత్పత్తుల తయారీని ఎంచుకోవచ్చునని, తద్వారా నిలదొక్కుకోవచ్చునని సూచించారు. ఇప్పటికే కోవిడ్ నిరోధానికి సంబంధించిన 13 టెక్నాలజీలను ఎం ఎస్ఇ లకు బదలీ చేశామన్నారు.
పట్టణ ప్రాంతాలలో మురుగు నీరు పోటెత్తటానికి ప్రధాన కారణం డ్రెయినేజ్ వ్యవస్థలలో అవరోధాలు ఏర్పడటమేనని డాక్టర్ హీరాణి అన్నారు. సిఎస్ ఐ ఆర్- సి ఎం ఇ ఆర్ ఐ యాంత్రిక మురుగునీటి శుద్ధి వ్యవస్థను రూపొందించిందని, నిరంతర ఎదురయ్యే ఈ సమస్యకు ఇదే తగిన పరిష్కారమని అన్నారు. పూర్తి స్థాయిలో నీటి శుద్ధికి సైతం టెక్నాలజీలను అందుబాటులోకి తెచ్చామన్నారు. దీనివలన బీహార్ లాంటి చోట ప్రధానంగా ఎదుర్కుంటున్న త్రాగు నీటి కాలుష్యాన్ని అడ్డుకోవటం సాధ్యమవుతుందని చెప్పారు. ఇది తక్కువ ఖర్చులో, తక్కువ విద్యుత్ వినియోగంతో అందుబాటులోకి వచ్చిన సాంకేతిక పరిజ్ఞానమని చెప్పారు. ఇనుము, ఆర్సెనిక్, ఫ్లోరైడ్ లాంటివి తొలగించటానికి ఈ టెక్నాలజీ పనికొస్తుందని, ఆ విధంగా గ్రామీణ, పట్టణ ప్రాంతాలలో నీటివనరులను శుద్ధి చేయటం సులభమవుతుందని అన్నారు. ఈ పరిజ్ఞానాన్ని ఇప్పటికే 47 ఎం ఎస్ఇ లకు బదలీ చేశామన్నారు. దీన్ని బట్టి వీటికి ఎంత ప్రాచుర్యం లభించిందీ అర్థమవుతున్నదన్నారు.
శ్రీ విశ్వమోహన్ ఝా, బీహార్ పరిశ్రమ ప్రతినిధులు, భోజ్ పూర్ వాణిజ్య మండలి, పలువురు నిపుణులు ఈ వెబినార్ లో పాల్గొని డాక్టర్ హీరాణి కృషిని అభినందించారు. అంతర్జాతీయంగా పెద్ద ఎత్తున కోవిడ్ సంక్షోభం ఎదురైన సమయంలోనూ సిఎస్ ఐ ఆర్- సి ఎం ఇ ఆర్ ఐ పోషిస్తున్న పాత్రను ప్రత్యేకంగా ప్రశంసించారు. సంస్థ ఆవిష్కరించిన టెక్నాలజీలను వాడుతూ దేశాభివృద్ధి కోసంజరిగే కృషిలో ఎప్పటికీ పాలుపంచుకోవాలన్నదే తన అభిమతమని శ్రీ ఝా మరోమారు చెప్పారు.
మంత్రిమండలి
యువజనుల వ్యవహారాల లో సహకారం అంశం పై బాంగ్లాదేశ్ కు మరియు భారతదేశాని కి మధ్య ఎంఒయు కు ఆమోదం తెలిపిన మంత్రిమండలి
యువజనుల వ్యవహారాల లో సహకారం అంశం పై బాంగ్లాదేశ్ కు మరియు భారతదేశాని కి మధ్య అవగాహన పూర్వక ఒప్పంద  పత్రం పై సంతకాలు అయిన సంగతి ని ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం దృష్టి కి తీసుకు రావడమైంది. ఈ ఎంఒయు పై 2019వ సంవత్సరం అక్టోబరు 5వ తేదీ న న్యూ ఢిల్లీ లో సంతకాలు అయ్యాయి.
బాంగ్లాదేశ్ కు మరియు భారతదేశాని కి మధ్య యువజన వ్యవహారాల రంగం లో చోటు చేసుకొనే అదాన ప్రదాన కార్యక్రమాలు రెండు దేశాల యువత లో స్నేహ సంబంధాల ను బలోపేతం చేయడం తో పాటు వారి మధ్య ఆదర్శాలు, విలువలు మరియు సంస్కృతి తాలూకు పరస్పర అందజేత ల ప్రోత్సాహానికి సైతం దోహదకారి కానున్నాయి. ఈ ఎంఒయు యువత లో జ్ఞానాన్ని మరియు ప్రావీణ్యాన్ని విస్తరింప చేసి, వారి అంతర్జాతీయ దృష్టికోణాన్ని వికసింప చేయడం లో సహాయకారి గా ఉంటుంది.(Visitor Counter : 77
రహదారి రవాణా, హైవేల మంత్రిత్వ శాఖ
బిఎస్-6 విభాగం నాలుగు చక్రాల వాహనాల ఉద్గార ప్రమాణాలు
రోడ్డు రవాణా, హైవేల మంత్రిత్వశాఖ బి ఎస్ - 6 విభాగంలోని నాలుగు చక్రాల వాహనాల ఉద్గార ప్రమాణాలు నిర్దేశిస్తూ జి ఎస్ ఆర్ 308  పేరిట 2020 మే 22వ తేదీన నోటిఫికేషన్ విడుదల చేసింది. నోటిఫికేషన్ విడుదలైన తేదీ నుంచి ఈ ప్రమాణాలు అమలులోకి వస్తాయి. దీంతో ఎల్, ఎమ్, ఎన్ విభాగాల వాహనాలన్నిటికీ బిఎస్ - 6 ప్రక్రియ పూర్తయినట్టవుతుంది. ఇప్పుడు ఉద్గారాల నిబంధనలు ఇయు, డబ్ల్యు ఎంటిసి కి అనుగుణంగా ఉన్నట్టు లెక్క. ఎఐఎస్ 137 లోని 9వ విభాగానికి అనుగుణంగా పరీక్షా విధానం ఉంటుంది.
ప్రధాన మంత్రి కార్యాలయం
సెప్టెంబర్ 7న జరుగనున్న శిక్షక్ పర్వ్ ఒకటో సమ్మేళనాన్ని ఉద్దేశించి ప్రసంగించనున్న ప్రధాన మంత్రి
విద్య రంగం లో అనేక కీలక కార్యక్రమాల ను కూడా ప్రధాన మంత్రి ప్రారంభించనున్నారు
ప్రధాన మంత్రి శ్రీ నరేంద్ర మోదీ 2021 సెప్టెంబర్ 7న ఉదయం 10 గంటల 30 నిమిషాల కు జరుగనున్న శిక్షక్ పర్వ్ ప్రారంభిక సమ్మేళనాన్ని ఉద్దేశించి వీడియో కాన్ఫరెన్స్ మాధ్యమం ద్వారా ప్రసంగించనున్నారు. అదే కార్యక్రమం లో ఆయన విద్య రంగం లో అనేక కీలకమైనటువంటి కార్యక్రమాల ను కూడా ప్రారంభిస్తారు.
భారతీయ సంజ్ఞా భాష నిఘంటువు  ను, టాకింగ్ బుక్స్  ను, సిబిఎస్ ఇ తాలూకు స్కూల్ క్వాలిటీ అశ్యోరన్స్ ఎండ్ అసెస్ మెంట్ ఫ్రేం వర్క్ ను, నిపుణ్ భారత్ కోసం రూపొందించినటువంటి నిష్ఠ గురువుల శిక్షణ కార్యక్రమాన్ని, అలాగే విద్య వాలంటియర్ లు, దాత లు/ పాఠశాల అభివృద్ధి కై సిఎస్ ఆర్ కంట్రిబ్యూటర్ లకై రూపొందిన ‘విద్యాంజలి పోర్టల్’ ను ప్రధాన మంత్రి ప్రారంభించనున్నారు.
‘‘క్వాలిటీ ఎండ్ సస్టెయినబుల్ స్కూల్స్: లర్నింగ్స్ ఫ్రమ్ స్కూల్స్ ఇన్ ఇండియా’’ అనేది ‘శిక్షక్ పర్వ్-2021’ తాలూకు ఇతివృత్తం గా ఉంది. ఈ సమ్మేళనం అన్ని స్థాయిల లో విద్య బోధన నిరంతరం గా కొనసాగేటట్లు పూచీపడడానికే కాకుండా దేశ వ్యాప్తం గా బడుల లో విద్య బోధన నాణ్యత ను, అన్ని రకాల అభ్యాసాల ను కలుపుకొని పోయే ప్రయత్నాల ను, స్థాయి లో సంస్కరణ కోసం నూతన పద్ధతులను, రీతుల ను ప్రోత్సహించగలదు.
విద్య శాఖ కేంద్ర మంత్రి, విద్య శాఖ సహాయ మంత్రులు కూడా ఈ కార్యక్రమం లో పాలుపంచుకోనున్నారు.
ప్రధాన మంత్రి కార్యాలయం
కరియప్ప మైదానంలో జనవరి 28నాటి ‘ఎన్సీసీ పీఎం ర్యాలీ’లో ప్రధాని ప్రసంగం
ప్రధానమంత్రి శ్రీ నరేంద్ర మోదీ 2023 జనవరి 28న సాయంత్రం 5:45 గంటలకు ఢిల్లీలోని కరియప్ప పెరేడ్ మైదానంలో నిర్వహించే వార్షిక ‘ఎన్సీసీ పీఎం ర్యాలీ’లో ప్రసంగిస్తారు.
జాతీయ విద్యార్థి సైనిక విభాగం  ఈ ఏడాది 75వ ఆవిర్భావ వార్షికోత్సవం నిర్వహించుకుంటోంది. ఈ కార్యక్రమంలో భాగంగా ప్రధానమంత్రి ప్రత్యేక ‘ఆవిర్భావ కవర్’తోపాటు ప్రత్యేకంగా రూపొందించిన రూ.75 స్మారక నాణేన్ని కూడా ఆవిష్కరిస్తారు. ఎన్సీసీ 75 ఏళ్లు విజయవంతంగా పూర్తి చేసుకోవడాన్ని ఇది ప్రతిబింబిస్తుంది. ఈ ర్యాలీ ‘ఒకే భారతం-విశిష్ట భారతం’ ఇతివృత్తంతో పగలు-రాత్రి కార్యక్రమంగా నిర్వహించబడుతుంది. ఇదే ఇతివృత్తంలో సాంస్కృతిక ప్రదర్శన కూడా ఉంటుంది. భారతీయ ‘వసుధైవ కుటుంబకం’ వాస్తవ స్ఫూర్తితో ఈ వేడుకల్లో పాలుపంచుకోవడం కోసం 19 దేశాలనుంచి 196 మంది విద్యార్థి సైనికులు, అధికారులను ప్రతినిధులుగా ఆహ్వానించారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 175.37 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 2,24,187
మొత్తం కేసుల్లో క్రియాశీల కేసులు 0.52%
ప్రస్తుత రికవరీ రేటు 98.28%
గత 24 గంటల్లో 48,847 మంది కోలుకున్నారు. దీంతో, కోలుకున్నవారి మొత్తం సంఖ్య 4,20,86,383 కు పెరిగింది.
గత 24 గంటల్లో 19,968 కొత్త కేసులు నమోదయ్యాయి.
రోజువారీ పాజిటివిటీ రేటు 1.68%
వారపు పాజిటివిటీ రేటు 2.27%
గత 24 గంటల్లో చేసిన 11,87,766 కొవిడ్ పరీక్షలతో కలిపి ఇప్పటివరకు 75.93 కోట్ల పరీక్షలు చేశారు.
ప్రధాన మంత్రి కార్యాలయం
భారతదేశ అధ్యక్ష పదవిలో ఉన్న జి-20 సచివాలయంలో నియామక అవకాశాలను పంచుకున్న – ప్రధానమంత్రి
జి-20 సచివాలయంలో భాగం కావడానికి, భారతదేశ అధ్యక్ష పదవిలో ప్రపంచ ఎజెండాను రూపొందించడంలో దోహదపడేందుకు ఉత్తేజకరమైన నియామక అవకాశాలను ప్రధానమంత్రి శ్రీ నరేంద్ర మోదీ పంచుకున్నారు.
విదేశాంగ మంత్రిత్వ శాఖ అధికార ప్రతినిధి అరిందమ్ బాగ్చి చేసిన ట్వీట్ ను ఉటంకిస్తూ ప్రధానమంత్రి సామాజిక మాధ్యమం ద్వారా ట్వీట్ చేస్తూ, "ఇది ఒక ఉత్తేజకరమైన అవకాశం ..." అని పేర్కొన్నారు.
గృహ నిర్మాణం మరియు పట్టణ వ్యవహారాల మంత్రిత్వ శాఖ
కొత్త నగరాల పొదుగుదల కోసం రాష్ట్రాలకు రూ.8,000 కోట్ల మేర పనితీరు ఆధారిత ఛాలెంజ్ ఫండ్ను సిఫారసు చేసిన ఆర్థిక కమిషన్
15వ ఆర్థిక కమిషన్ భారత ప్రభుత్వానికి సమర్పించిన నివేదికలో కొత్త నగరాల పొదుగుదలకు గాను రాష్ట్రాలకు రూ.8000 కోట్ల పనితీరు ఆధారిత ఛాలెంజ్ ఫండ్ను సిఫారసు చేసింది. దీంతో ప్రతి ప్రతిపాదిత కొత్త నగరానికి మొత్తంగా.. రూ.1,000 కోట్లు అందుబాటుకి వస్తాయి. ఈ కొత్త ప్రతిపాదిత పథకం కింద ఒక రాష్ట్రానికి ఒకే ఒక కొత్త నగరంను మాత్రమే పరిగణనలోకి తీసుకోంటారు. ఈ విధంగా కమిషన్ అవార్డు వ్యవధిలో ఎనిమిది కొత్త నగరాలకు.. గరిష్టంగా ఎనిమిది రాష్ట్రాలు ఈ మంజూరును పొందవచ్చు. అంతే కాకుండా జూన్ 25, 2015న ప్రారంభించిన స్మార్ట్ సిటీస్ మిషన్లో ఏరియా బేస్డ్ డెవలప్మెంట్ కీలకమైన వ్యూహాత్మక భాగంగా నిలుస్తుంది. ప్రాంత ఆధారిత అభివృద్ధి మోడళ్లలో నగరం మెరుగుదల , నగరం పునరుద్ధరణ  మరియు / లేదా నగర పొడిగింపు  ఉన్నాయి. జనవరి 2016 నుండి జూన్ 2018 మధ్య నిర్వహించిన 4 రౌండ్ల పోటీలలో మొత్తం 100 నగరాలు స్మార్ట్ సిటీలుగా అభివృద్ధికి ఎంపిక చేయబడ్డాయి. గ్రీన్ ఫీల్డ్ అభివృద్ధి లేదా ఎంపిక చేసుకున్ననమూనాల కలయికల కోసం ఎంచుకున్న స్మార్ట్ సిటీల వివరాలు క్రింది విధంగా ఉన్నాయి:
|
|
రాష్ట్రం
|
|
స్మార్ట్సిటీ
|
|
ఏబీడీ కాంపొనెంన్ట్
|
|
జార్ఖండ్
|
|
రాంచి
|
|
గ్రీన్ఫీల్డ్
|
|
మహారాష్ట్ర
|
|
ఔరంగాబాద్
|
|
గ్రీన్ఫీల్డ్
|
|
గుజరాత్
|
|
రాజ్కోట్
|
|
గ్రీన్ఫీల్డ్
|
|
ఆంధ్రప్రదేశ్
|
|
అమరావతి
|
|
గ్రీన్ఫీల్డ్
|
|
మధ్యప్రదేశ్
|
|
సతనా
|
|
గ్రీన్ఫీల్డ్
|
|
పశ్చిమ బెంగాల్
|
|
న్యూ టౌన్ కోల్కతా
|
|
రెట్రోఫిట్టింగ్ + గ్రీన్ఫీల్డ్
|
|
మహారాష్ట్ర
|
|
నాసిక్
|
|
రెట్రోఫిట్టింగ్ + గ్రీన్ఫీల్డ్
|
|
ఛత్తీస్గఢ్
|
|
అటల్ నగర్
|
|
నగరం పునరుద్ధరణ +గ్రీన్ఫీల్డ్
ఈ సమాచారాన్ని కేంద్ర గృహనిర్మాణ, పట్టణ వ్యవహారాల మంత్రిత్వ శాఖ సహాయ మంత్రి శ్రీ కౌషల్ కిషోర్ ఈ రోజు రాజ్యసభకు ఇచ్చిన ఒక లిఖితపూర్వక సమాధానంలో తెలిపారు.
ప్రధాన మంత్రి కార్యాలయం
ఎల్సిహెచ్ ‘ప్రచండ’ రక్షణ దళాల్లో చేరడం ఒక విశేషమైనటువంటి క్షణం అంటూ అభివర్ణించినప్రధాన మంత్రి
ఎల్ సిహెచ్ ‘ప్రచండ’ రక్షణ దళాల్లో చేరిన సందర్భం లో భారతదేవం లోని ప్రతి ఒక్కరి కి ప్రధాన మంత్రి శ్రీ నరేంద్ర మోదీ అభినందన లు తెలియజేశారు.
రక్షణ శాఖ మంత్రి శ్రీ రాజ్ నాథ్ సింహ్ చేసిన ఒక ట్వీట్ ను ఉదాహరిస్తూ ప్రధాన మంత్రి తన ట్వీట్ లో -
‘‘ఎల్ సిహెచ్ ‘ప్రచండ’ ను రక్షణ దళాల్లో చేర్చడం మన దేశం యొక్క రక్షణ రంగాన్ని బలమైందిగా మరియు ఆత్మనిర్భరమైంది గా తీర్చిదిద్దుకోవాలన్న 130 కోట్ల మంది భారతీయుల సామూహిక సంకల్పం తాలూకు ఒక విశేషమైనటువంటి క్షణం గా ఉంది. దీనికి గాను భారతదేశం లోని ప్రతి ఒక్కరి కి ఇవే అభినందన లు.’’ అని పేర్కొన్నారు.
పార్లమెంటరీ వ్యవహారాలు
పార్లమెంటరీ వ్యవహారాల మంత్రిత్వ శాఖ ఆధ్వర్యంలో ప్రతిష్ఠాత్మక ఆజాదీ కా అమృత్ మహోత్పవ్ వేడుకల నిర్వహణ
ప్రజాస్వామిక విలువల వ్యాప్తి దినోత్సవాన్ని  పార్లమెంటరీ వ్యవహారాల మంత్రిత్వ శాఖ మంగళవారం జరుపుకుంది. ఈ సందర్భంగా, మంత్రిత్వ శాఖ సిబ్బంది కోసం ఒక వీడియోను ప్రదర్శించారు. ఈ వీడియో ట్యుటోరియల్ యూత్ పార్లమెంట్కు సంబంధించింది. ఈ ట్యుటోరియల్ సందేశాన్ని గరిష్ట స్థాయిలో వ్యాప్తి చేసేందుకు దానిని తమ స్నేహితులు, కుటుంబ సభ్యులకు పంపేందుకు వీడియో ట్యుటోరియల్ లింక్ను సిబ్బందితో పంచుకోవడం జరిగింది.